GORE VERCORS

V petek , 18. 4. 2016 smo se ze zgodaj zjutraj odpravili v gore Vercors. Ko smo prispeli, smo se preobuli , oblekli v toplejša oblačila ter namazali s sončno kremo. Pridružila sta se nam dva gospoda, ki se spoznata na gore. Prvi je bil vodnik in poznavalec gozdnih in gorskih poti, drugi pa se je spoznal na rastline ter procese v gozdu. Podali smo se na dolgo pot po gozdu. Izvedeli smo veliko več o mravljiščih, stopinjah živali ter o gozdnih procesih. Najbolj razburljivo je bilo, ko je eden izmed vodnikov dal roko v mravljišče. Med potjo smo se ustavili, da smo pojedli malico in imeli veliko bitko s snežnimi kepami. Vsi premočeni in malo utrujeni smo nadaljevali pot. Na koncu pohoda smo se ustavili še v gorski koči, kjer smo se okrepčali s tradicionalnimi francoskimi slaščicami. Utrujeni smo se vrnili “domov”.

Jure Kosmač